OzLabs/hebrew-wiki-articles huggingface dataset:
לי שייניין

לי שִׂיֵינִּיֵין (במנדרינית: 李先念; 23 ביוני 1909 – 21 ביוני 1992) היה פוליטיקאי סיני ששימש כנשיא הרפובליקה העממית של סין בשנים 1983–1988. לי נחשב לדמות משפיעה מאוד ברחבי הרפובליקה, לאחר שכיהן בפוליטביורו של המפלגה הקומוניסטית של סין מאז שנת 1956. הוא עלה לגדולה בשנת 1976 יחד עם חואה גוופנג. בשיא הקריירה שלו שהתרחש בשנות ה-80 נחשב לי לאחד האדריכלים המשפיעים ביותר על המדיניות הכלכלית בסין לאחר המהפכה התרבותית.

== ביוגרפיה ==
לי הצטרף למפלגה בשנת 1927 ושימש כקפטן צבאי וקומיסר פוליטי עבור הצבא הסיני הקומוניסטי במהלך "המצעד הארוך". לאחר ניצחון הקומוניסטים במלחמת האזרחים הסינית בשנת 1949, מונה לי לאחד המפקדים של הכוחות הקומוניסטיים במחוז חוביי. בשנת 1950 נבחר לי לראש הממשלה של המחוז ובהמשך גם למפקד הכוחות הצבאיים בכל האזור.

בשנת 1954 התמנה לשר האוצר של סין ובאותה השנה נבחר גם לראש ממשלה, תפקיד שהחזיק עד שנת 1980. במהלך המהפכה התרבותית איבד את תפקידו כשר אוצר. בשנת 1976 מילא לי תפקיד מרכזי בחיסול כנופיית הארבעה. עם עלייתו לשלטון של חואה גוופנג, הפך לי ליועצו הכלכלי הראשי והפך לאחד הפקידים החזקים בסין. תקופה זו התאפיינה במתיחות על זהותו של המנהיג העליון- לי או דנג שיאופינג. בשלב מסוים לי אף עזר לדנג לעלות לשלטון. לי האמין בנחרצות בתכנון מרוכז, ולכן לא אהב את הרפורמות הכלכליות של דנג. הוא אף ניסה ליצור תוכנית כלכלית שנויה המחלוקת הדומה לזו של ברית המועצות, המבוססת על פיתוח של התעשייה הכבדה.

בשנת 1983 אומצה חוקה חדשה, ולי מונה לנשיא בגיל 74, לאחר שהתפקיד לא היה מאויש במשך 8 שנים. לפי החוקה, תפקידו של הנשיא היה סמלי, אך מעניק כבוד אל מול חברי המפלגה. לי ביקר בארצות הברית ביולי 1985, והיה ראש המדינה הסיני הראשון שמבקר כך בארצות הברית. בסוף העשור, לי שהתנגד לסגנון חיים מקובע, החליט לפרוש מהנשיאות ולשכנע את שאר מנהיגי השלטון המבוגרים לעשות כמוהו. במהלך אירועי כיכר טיין-אן-מן שאירעו בשנת 1989, תמך לי בשימוש אלים מאוד כנגד המפגינים. הוא המשיך לשרת בממשלה עד מותו בשנת 1992.

ללי היו 3 בנות ובן. הוא נפטר ב-21 ביוני 1992, כמה ימים לפני יום הולדתו ה-83. הלווייתו התקיימה כשבוע לאחר מכן.

==קישורים חיצוניים==

* 

קטגוריה:נשיאי הרפובליקה העממית של סין
קטגוריה:שרי ממשלת סין
קטגוריה:ראשי ממשלות של הרפובליקה העממית של סין
קטגוריה:ילידי 1909

קטגוריה:סינים שנפטרו ב-1992
יחסי ג'מייקה–האיטי

יחסי ג'מייקה-האיטי הם היחסים הדיפלומטיים בין ג'מייקה לבין רפובליקת האיטי. ג'מייקה מחזיקה קונסוליה בפורט או פרנס והאיטי מחזיקה קונסוליה בקינגסטון.

בינואר 2007 ביקר נשיא האיטי רנה פרבאל בג'מייקה לצורכי עבודה. במסיבת עיתונאים הודיעה ראש ממשלת ג'מייקה פורשיה סימפסון-מילר כי פסגה משותפת להאיטי ולג'מייקה תתקיים מאוחר יותר באותה השנה.

שתי המדינות חולקות גבול ימי.

== הערות שוליים ==
החלטה 235 של מועצת הביטחון של האו"ם

החלטה 235 של מועצת הביטחון של האומות המאוחדות היא החלטה של מועצת הביטחון של האו"ם, שאומצה ב-9 ביוני 1967, לאחר הבחנה כי שתי הממשלות הישראלית והסורית, קיבלו את דרישת המועצה להפסקת אש. המועצה דרשה את הפסקת המלחמה לאלתר. בנוסף, נדרש מזכ"ל האו"ם ליצור קשר מידי עם ישראל וסוריה כדי לאפשר את מילוי הדרישות להפסקת האש ולדווח על כך למועצת הביטחון תוך שעתיים מעת קבלת ההחלטה.

האספה, אותה דרשו ברית המועצות וארצות הברית, אימצה פה אחד את החלטת האו"ם. כבר באותו היום ישראל וסוריה קיבלו את תנאיה.

==ראו גם==
* מלחמת ששת הימים
* רשימת ההחלטות של מועצת הביטחון: 201-300 

==קישורים חיצוניים==
* [http://undocs.org/en/S/RES/235(1967) ניסוחה הסופי של ההחלטה] 
235
235
235
235
קטגוריה:מלחמת ששת הימים
קידוד חיזוי ליניארי

קידוד חיזוי ליניארי (באנגלית: Linear Predictive Coding או בקיצור LPC) הוא כלי המשמש בעיקר לעיבוד אותות אודיו ולעיבוד דיבור לייצוג המעטפה הספקטראלית של אות דיבור דיגיטלי בצורה דחוסה, תוך שימוש במידע של מודל חיזוי ליניארי. זוהי אחת הטכניקות החזקות ביותר לניתוח דיבור, ואחת השיטות היעילות ביותר עבור קידוד דיבור באיכות טובה בקצב סיביות נמוך, ומספק הערכות מדויקות ביותר של פרמטרי דיבור.

== מבט על ==
קידוד חיזוי ליניארי מתחיל עם ההנחה כי אות דיבור מיוצר על ידי זמזום בקצה של צינור (קולות דיבור), כאשר מדי פעם נוספים קולות של שריקות ופיצוצים (עיצורים שורקים ועיצורים סותמים). למרות שמודל זה נראה גס, הוא למעשה קירוב טוב של המציאות של קולות דיבור. הגלוטיס (החלל שבין הקפלים הקוליים) מייצר את הזמזום, המאופיין בעוצמתו (עוצמת קול) ותדירות (גובה הצליל). מערכת הקול (הגרון והפה) יוצרת את הצינור, המאופיין על ידי התהודה שלו, אשר מעוררים פורמנטים בצליל המיוצר.

קידוד חיזוי ליניארי מנתח את האות דיבור על ידי אמידת פורמנטים, הסרת ההשפעות שלהם מאות הדיבור, והערכת העוצמה והתדירות של הזמזומים הנותרים. התהליך של הסרת פורמנטים נקרא סינון הפוך, והאות הנותר לאחר חיסור של האות המסונן נקרא אות שארית (residue).

את המספרים המתארים את האינטנסיביות ואת התדירות של הזמזום, הפורמנטים, ואת אות השארית, ניתן לאחסן או להעביר אותם בנפרד. שיטת קידוד החיזוי הליניארי מסנתזת את אות הדיבור על ידי הפיכת התהליך: משתמשת בפרמטרים של הזמזום ואות השארית כדי ליצור אות מקור, אחר כך משתמשת בפורמטים כדי ליצור מסנן (המייצג את הצינור), ולבסוף מעבירה את המקור דרך המסנן, כדי לייצר דיבור.

בגלל שאותות הדיבור משתנים עם הזמן, תהליך זה נעשה על חתיכות קצרות של אות הדיבור, אשר נקראים מסגרות; בדרך כלל 30 עד 50 מסגרות לשנייה מניבות דיבור מובן עם דחיסה טובה.

== ייצוג מקדמים של קידוד חיזוי ליניארי ==
קידוד חיזוי ליניארי משמש לעיתים קרובות לשידור מידע לגבי המעטפת הספקטרלית, ולכן הוא צריך להיות מסוגל לספוג שגיאות שידור. העברת מקדמי המסנן ישירות אינה רצויה, שכן הם רגישים מאוד לשגיאות. במילים אחרות, טעות קטנה יכולה לעוות את כל הספקטרום, או גרוע מכך, טעות קטנה עלולה להפוך את מסנן החיזוי לבלתי יציב.

קיימות שיטות מתקדמות לייצוג המקדמים כגון מקדמי החזרה LAR ו -LSP. כאשר האחרונה צברה פופולריות שכן היא מבטיחה יציבות של החזאי ושגיאות ספקטרליות הן מקומיות עבור סטיות מקדמים קטנות.

== ראו גם ==
* דחיסת שמע
* עיבוד אותות קול

==קישורים חיצוניים==

==הערות שוליים==

2017 06
קטגוריה:עיבוד אותות ספרתי
בוניפאצ'ו, רוזן סבויה

בוניפאצ'ו, רוזן סבויה (באיטלקית: Bonifacio di Savoia; 1245 – 7 ביוני 1263), היה רוזן סבויה בין השנים 1253–1263.

==ביוגרפיה==
בוניפאצ'ו נולד בשנת 1245 בשיאמברי, לאמדאו הרביעי, רוזן סבויה ולססיל מבו, בתם של בארה הראשון, הלורד של בו וסיביל ד'אנדוז.

בשנת 1253 מת אביו אמדאו הרביעי, רוזן סבויה, ובוניפאצ'ו עלה לשלטון במקומו. אולם מכיוון שהיה קטין, שימשו אמו ססיל מבו ודודו טומאסו השני, רוזן סבויה כעוצרי הרוזנות. דודיו האחרים ניסו בתחילה לחלק את הרוזנות ביניהם, אולם לבסוף הוסכם להמשיך עם ההחלטה שהתקבלה בשנת 1234, ולפיה הם ישלטו על נחלות כחלק מהרוזנות, ואף התווספו להם עוד נחלות כפיצוי. בשנת 1259 מת דודו טומאסו השני, רוזן סבויה, ואמו נשארה עוצרת הרוזנות לבדה.

בוניפאצ'יו ניהל כמה מערכות בפלנדריה ובפיימונטה, אולם לא נחל בהם הצלחה. בספטמבר 1262 הביע ראול השני, רוזן ז'נבה את נאמנותו בפני בוניפאצ'ו. ב-7 ביוני 1263 נהרג בוניפאצ'ו בקרב בטורינו, ודודו פייטרו השני, רוזן סבויה עלה לשלטון במקומו.

== אילן יוחסין ==

==קישורים חיצוניים==

{| class="wikitable" style="margin:auto;text-align:center;"
|-
| colspan="3" align="center"| בוניפאצ'ו, רוזן סבויה בית סבויה נולד:1245 מת:7 ביוני 1263
|-
| rowspan="1" align="center"| אמדאו הרביעי
| rowspan="1" align="center"| רוזנות סבויה 1253–1263
| rowspan="1" align="center"| פייטרו השני
|}

קטגוריה:רוזני סבויה
קטגוריה:ילידי 1244

קטגוריה:נפטרים ב-1263
גייל רובין (אנתרופולוגית)

פרופסור גייל רובין (באנגלית: Gayle S. Rubin; נולדה בשנת 1949) היא אנתרופולגית תרבותית אמריקאית, פרופסור לאנתרופולוגיה באוניברסיטת מישיגן, ופעילה פוליטית פמיניסטית. רובין ידועה בכתיבה שלה על היחסים בין מין, מגדר וכוח. היא כתבה על נושאים רבים כגון פמיניזם, ספרות לסבית, סדומזוכיזם, זנות, פדופיליה, פורנוגרפיה ועוד. כמו כן היא חוקרת תרבויות שוליים להטב"קיות אורבניות.

בין כתביה החשובים נמצא המאמר הקלאסי "הסחר בנשים: הערות על הכלכלה הפוליטית של המין״ שבו רובין גורסת שאי אפשר להבין את דיכויין של נשים בעזרת כלים מרקסיסטים בלבד, ויש צורך בתאוריה אחרת שתסביר את המסגרת שבתוכה מתקיימים המין והמגדר בחברה שלנו, ויוצרים בעזרתם דיכוי. במאמרה חוזרת גייל רובין אל הניתוח של האנתרופולוג הסטרוקטורליסט קלוד לוי-שטראוס, שטען בחיבורו "תבניות היסוד של יחסי השארות" שבסיסה של תופעת השארות הוא החלפת נשים על ידי גברים (כמקרה פרטי של כלכלת המתנה) לצורך יצירת קשרים חברתיים. רובין מחלצת מהניתוח של לוי־שטראוס את הקדם־הנחות שלו, ומראה שלפיו התנאים המוקדמים של מערכת השארות הם חלוקת עבודה על בסיס מין (חלוקה שמייצרת תלות הדדית בין גברים לנשים והופכת את הזוג הנשוי ליחידה הכלכלית הבסיסית), הטרוסקסואליות כפויה והגבלת המיניות הנשית. בעוד לוי־שטראוס דן מפורשות בטאבו על גילוי עריות וטוען שהוא חיוני לחליפין בנשים, רובין מראה שמבחינה לוגית, טאבו זה מבוסס על טאבו קודם על הומוסקסואליות.<ref></ref>

בכתיבתה המאוחרת רובין עושה שימוש בפסיכואנליזה לקאנית כדי לתאר את האופן שבו מין ביולוגי הופך למגדר, הן בחברה המערבית והן בחברות שונות ברחבי העולם. בבסיס המערכת ישנה הטענה שנשים נתפסות כמתנות שגברים נותנים זה לזה, וההבדל הראשוני בין המגדרים הוא בין אלו שנותנים מתנות לאלו שניתנות כמתנות. את התהליך החברתי הזה היא קושרת לתסביך אדיפוס, לו היא מציעה קריאה חדשה המראה איך מין הביולוגי נהפך למגדר.

נוסף לכך רובין ידועה כחלק מתנועת הפרו-סקס בפמיניזם בשל ההתנגדות שלה לביקורת הפמיניסטית נגד פורנוגרפיה.

==הערות שוליים==

קטגוריה:פמיניסטיות אמריקאיות
קטגוריה:פמיניסטים אמריקאים
קטגוריה:אנתרופולוגיות אמריקאיות
קטגוריה:אנתרופולוגים אמריקאים
קטגוריה:בעלות תואר דוקטור מאוניברסיטת מישיגן
קטגוריה:בעלי תואר דוקטור מאוניברסיטת מישיגן
קטגוריה:אמריקאיות שנולדו ב-1949
קטגוריה:אמריקאים שנולדו ב-1949
שמעון ליניאל

שמעון ליניאל (8 באוגוסט 1922 - 18 בפברואר 2009) היה פרסומאי ישראלי, מוותיקי ענף הפרסום בישראל, מייסד חברת הפרסום "ליניאל DDB" ("בינג ליניאל").

==ביוגרפיה==

נולד בשנת 1922 במגדבורג שבגרמניה. בשנת 1934 עלה לארץ ישראל. היה חבר ב"הגנה", ולימים שירת בחיל הרפואה במשך 36 שנים.

בשנת 1935 החל את דרכו בעולם הפרסום כעובד במחלקת הפרסום של חברת "שמן". בשנת 1947 מונה למנהל מחלקת הפרסום של החברה.

בשנת 1952 פרש משמן והצטרף כשותף ליונה בינג, שהיה הבעלים של משרד הפרסום "פרסום בינג" בחיפה, והמשרד נקרא "בינג ליניאל". הלקוח הראשון שלו היה חברת "שמן". באותו זמן היה "בינג ליניאל" משרד הפרסום החיפאי היחיד שעבד ברמה הארצית. המשרד גדל ובין לקוחותיו היו חברות גדולות במשק הישראלי, ובהן: בלו בנד תלמה (לימים יוניליוור וקנור), צים, נעלי המגפר, צמיגי אליאנס וחברת הבנייה דניה סיבוס.

בשנת 1961 נפתח סניף של המשרד בתל אביב והוא קיבל את תקציבי הפרסום של חברות נוספות, בהן: פזגז, ההסתדרות, בנק אמריקאי ישראלי וחברת הביטוח מגדל חברה לביטוח.

בשנת 1972 נכנס בנו, אפרים, לניהול המשרד. בשנת 1982 עבר אפרים ליניאל לפעול בתל אביב. בשנת 1992, עם הצטרפות המשרד לסוכנות הפרסום העולמית ", שונה שם המשרד ל"ליניאל-DDB". עם השנים הצטרפו לקוחות נוספים, ובהן אשדר, צ'מפיון מוטורס וזוגלובק.

בשנת 1997 הצטרף למשרד שותף נוסף, גלי הוס, ושם המשרד שונה ל"ליניאל-הוס DDB".

בשנת 2000 הוחלט לסגור את הסניף החיפאי והלקוחות החיפאים הועברו למשרד התל אביבי. באותה שנה פרש שמעון ליניאל לגמלאות והשליטה המלאה על המשרד עברה לבנו אפרים, שהוביל שורה של רכישות ומיזוגים. בשנת 2007 החליט אפרים ליניאל למכור את חלקו לשותפים האחרים, בנוסף פורקה השותפות עם DDB. לאחר שמכר את חלקו לשותפיו, הם פנו למשרד הפרסום מקאן תל אביב ומוזגו לתוכו.

ליניאל היה נשוי לרבקה עד למותה ב-1996 ואב לשלושה.

==פעילות ציבורית וחברתית==
ליניאל עסק בפעילות ציבורית והתנדבותית ענפה, בעיקר בעירו חיפה. היה נשיא אגודת השוחרים של אוניברסיטת חיפה (1991–2001), חבר חבר הנאמנים וחבר כבוד בוועד המנהל של האוניברסיטה.

כיהן כסגן יו"ר אגודת הידידים של בית החולים רמב"ם בחיפה, נשיא רוטרי חיפה ויו"ר עמותת "ילדינו בתנופה" (טיפול בילדים בסיכון) מטעם עיריית חיפה.

הקים בחיפה בית ספר ערב לנוער דתי עובד ואת תנועת הספורט הדתית "אליצור" בחיפה. נמנה עם הנהלות חיפה ורייטי ישראל, אגודת ידידי ארץ ישראל היפה סניף חיפה, תזמורת חיפה וקרן חיפה.

היה חבר בהנהלת מכון ויצמן. הקים את אגודת הידידים של בית לוינשטיין ברעננה וכיהן כיו"ר האגודה.

==אותות ופרסים==
* יקיר חיפה. שימש יו"ר פורום יקירי חיפה.
* יקיר אוניברסיטת חיפה (בשנת 2002)
* יקיר "צים"
* פרס "קקטוס הזהב" של תעשיית הפרסום על מפעל חיים (בשנת 2002).

==קישורים חיצוניים==
* [http://wordpress.haifa.ac.il/?p=598 האוניברסיטה נפרדת משמעון ליניאל ז"ל] , באתר של אוניברסיטת חיפה
* 
* 
* 

==הערות שוליים==

קטגוריה:פרסומאים ישראלים
קטגוריה:ישראלים ילידי גרמניה
קטגוריה:אנשי העלייה החמישית
קטגוריה:ישראלים שנולדו ב-1922
קטגוריה:ישראלים שנפטרו ב-2009
P0f

P0f הוא כלי סריקה, מבוסס קוד פתוח, המאפשר למשתמש בו לזהות באופן פאסיבי את מערכות ההפעלה של השרתים והמחשבים איתם הוא מתקשר. בנוסף הכלי יכול לסייע באיתור מידע נוסף אודות המערכות המרוחקות.

P0f נכתב בשפת C ופותחה על ידי מיכאל זלבסקי (Michał Zalewski) בשנת 2000.

בעזרת שליחת מנות TCP ובקשת HTTP מפיק הכלי מידע רב אודות מערכת ההפעלה והיישומים הרצים במערכת המרוחקת, בנוסף, יכול להעריך את המרחק מהמערכת איתה הוא מתקשר ולבדוק אם הופעלה חומת אש.

בשונה מכלי סריקה אחרים, P0f הוא סורק פאסיבי ולא יוצר תנועה ורעש ברשת, אלא מנתח שדות מסוימים בחבילות המידע שנסרקו ובכך מקשה על זיהוי הסריקה.

==שימוש==
P0f זה פותח במטרה לסייע למנהלי רשתות בבדיקות שגרתיות, איתור חיבורים לא מורשים ובבדיקות חדירה.

לכלי זה אין ממשק גרפי ויש להריצו דרך ממשק הפקודה.

השימוש הסטנדרטי בכלי זה, הוא כדלקמן:
<syntaxhighlight lang="text">
./p0frep logfile.txt sortby [ 'ipmask' 'sysmask' ]
</syntaxhighlight>

<syntaxhighlight lang="text">
.-[ 172.16.1.1/1524 -> 172.16.1.5/80 (syn) ]-
|
| client = 172.16.1.1
| os = Windows XP
| dist = 8
| params = none
| raw_sig = 4:120+8:0:1452:65535,0:mss,nop,nop,sok:df,id+:0
|
`----

.-[ 172.16.1.1/1524 -> 172.16.1.5/80 (mtu) ]-
|
| client = 172.16.1.1
| link = DSL
| raw_mtu = 1492
|
`----

.-[ 172.16.1.1/1524 -> 172.16.1.5/80 (uptime) ]-
|
| client = 172.16.1.1
| uptime = 0 days 11 hrs 16 min (modulo 198 days)
| raw_freq = 250.00 Hz
|
|
`----

.-[ 172.16.1.1/1524 -> 172.16.1.5/80 (http request) ]-
|
| client = 172.16.1.1/1524
| app = Firefox 5.x or newer
| lang = English
| params = none
| raw_sig = 1:Host,User-Agent,Accept=[text/html,application/xhtml+xml...
|
</syntaxhighlight>

==ראו גם==
* סורק פגיעות
* רחרחן
* Wireshark
* Nmap
* מערכת למניעת חדירות

==קישורים חיצוניים==
* 
* [https://github.com/skord/p0f עמוד התוכנה באתר Github (באנגלית)]

קטגוריה:תוכנות מערכת
קטגוריה:תוכנה חופשית
רוי מאסי

רוי מאסי (באנגלית: Roy Massey; נולד ב-10 בספטמבר 1943) הוא מאמן כדורגל אנגלי, וכדורגלן עבר.

==קריירה==
רוי מאסי החל לשחק כדורגל ב-1964. הוא שיחק כחלוץ מרכזי בקבוצות רוטרהאם יונייטד (עד 1967), לייטון אוריינט (בשנים 1967–1969), שם הבקיע 13 שערים, ובקולצ'סטר יונייטד (11 שערים). ב-1971 פרש מכדורגל עקב פציעה בברך.

לאחר פרישתו התמנה למאמן ולמנהל האקדמיה למצוינות של מועדון הכדורגל נוריץ' סיטי, וב-1999 התמנה למנהל האקדמיה של ארסנל. מאסי שימש כמנהל האקדמיה של ארסנל במשך 16 שנים, שם פעל בשיתוף פעולה עם ליאם בריידי וארסן ונגר לפיתוח הכישרונות הצעירים של מועדון הכדורגל של ארסנל.
במהלך תפקידו כמנהל האקדמיה, הוא הכשיר את השחקנים סטיוארט טיילור , סטיב סידוול, ניקולאס בנטלי ואחרים.

רוי מאסי גדל במשפחה של כדורגלנים. סבו, ג'יימס מאסי, היה שוער בקבוצות דנצ'סטר רוברס ושפילד ונסדיי בסוף המאה התשע עשרה ותחילת המאה העשרים.

==פעילות חינוכית==
בספרה של חוקרת הספורט ד"ר שלומית גיא, "אימפריה: איך המציאה אנגליה את הכדורגל מחדש" מתוארת דרכו החינוכית של רוי מאסי לקידום ילדים ולמניעת אלימות. בין הכללים המנחים להכשרת ילדים-ספורטאים, שמאסי סייע בהגדרתם, ניתן למנות:
* ביטול הליגות לילדים, ומעבר של כל מחלקות הילדים למודל של משחקים חובבנים. זאת כדי לאפשר לילדים ללמוד, לתרגל ולעשות טעויות ללא חשש מהתוצאות.
* קיום חדרי לימוד במועדון, והקפדה שכל שחקן יהיה תלמיד טוב בבית הספר, במקביל להצלחתו כשחקן כדורגל.
* בכל משחק משותפים כל השחקנים, בלי קשר ישיר לתרומתם למשחק.
* שחקני כדורגל מקצועיים הם דמויות לחיקוי, ועל כן תהליכי ההכשרה באקדמיה עוסקים גם בערכים ובהיבטים מוסריים של החיים החברתיים.
* כל משחק נפתח ומסתיים בלחיצת ידיים של כל שחקן לכל שחקן בקבוצה היריבה.
* אי-לגיטימציה לאלימות
* ההורים הם חלק מסביבתו של הילד, ולכן ההכשרה באקדמיה כוללת גם הכשרה והסברה להורים.

==לקריאה נוספת==
* שלומית גיא, אימפריה: איך המציאה אנגליה את הכדורגל מחדש, הוצאת רסיס נהרה, מהדורה שנייה: 2017 (יועץ מקצועי:אבי מלר)

==קישורים חיצוניים==

* [https://web.archive.org/web/20161001195529/http://www.arsenal.com/news/news-archive/arsenal-academy רוי מאסי], באתר אקדמיית ארסנל 

קטגוריה:ארסנל
קטגוריה:חלוצי כדורגל אנגלים
קטגוריה:כדורגלנים אנגלים
קטגוריה:כדורגלני לייטון אוריינט
קטגוריה:כדורגלני רות'רהאם יונייטד
קטגוריה:אנגלים שנולדו ב-1943
טינמו ענק

Tinamus major
טינמו ענק (שם מדעי: Tinamus major) הוא המין הגדול ביותר במשפחת הטינמיים. הוא חי בטבע באמריקה הדרומית ובאמריקה המרכזית.
== מאפיינים ==
אורכו של הטינמו מגיע לאורך 49 ס"מ ומשקלו בין 1.1-2 ק"ג. הוא מזכיר במראהו תרנגול הודו והוא בעל גוף מגושם עם רגליים ארוכות ומקור קצר. צבע נוצותיו כחול-אפור והרגליים לבנות. טינמו זה מסוגל לעופף במעוף חלש ואף לנחות על עצים עליהם הוא נח.

הטינמו חי ביחידות למעט בעונת הרבייה אז הזכרים יוצרים קבוצות לחיזור אחרי נקבות. הטינמו הוא אוכל כל הניזון מזרעים, עלים, פירות ובעלי חיים קטנים. הוא מצוי ביערות גשם בגובה 300-1,500 מ'.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1789
קטגוריה:טקסונים שתוארו בידי יוהאן פרידריך גמלין
קטגוריה:טינמאים
קטגוריה:עופות יער האמזונאס
קטגוריה:ברזיל: עופות
אווז אחו הטונדרה

אווז אחו הטונדרה (שם מדעי: Anser serrirostris) הוא מין של אווז ממשפחת הברווזיים וקרובו ל המין אווז אחו הטייגה. בעבר היה תת-מין שלו אך הופרד.
== מאפיינים ==
אורכו 68–90 ס"מ, מוטת כנפיו 140–174 ס"מ ומשקלו 1.7–4 ק"ג. הזכרים גדולים יותר מהנקבות. צבעו מזכיר את אווז הטייגה אך בעל ראש ומקור כהים יותר. האפרוחים בהירים עד לבגרותם.

האווז מצוי בטבע באזורי הטונדרה וערבה צפוניים בצפון סיביר.

==תת-מינים==
* A. s. serrirostris
* A. s. rossicus
==קישורים חיצוניים==

== הערות שוליים ==

קטגוריה:טקסונים שתוארו בידי ג'ון גולד
קטגוריה:אווזים
קטגוריה:סיביר: עופות
קטגוריה:בעלי חיים שתוארו ב-1852
אופיסטופרוקטיים

אופיסטופרוקטיים (שם מדעי: Opisthoproctidae) היא משפחה של דגי גרם מסדרת הארגנטיניים שבמחלקת מקריני סנפיר.

== מאפיינים == 
דגים אלו נוהגים לחיות במצולות, בעומקים של 400-2,500 מ'. הדגים במשפחה זו כמו גם כמה סוגים ממשפחות אחרות כגון כימראים מכונים דגי עין-חבית לאור מבנה העיניים הצינורי, דמוי חבית שפונה תמיד מעלה כדי לזהות צלליות של טרף אפשרי; שם המשפחה המדעי מגיע מיוונית opisthe (מאחור) proktos (פי הטבעת).

המין הגדול ביותר במשפחה Bathylychnops exilis מגיע לאורך 50 ס"מ אך שאר המינים יותר קצרים מאורך 20 ס"מ. הם בעלי פיות גדולים ועיניים גדולות אך מוזרות, שברוב המינים הן נטולות אישונים. הם ניזונים מטרף שהם מוצאים עם העיניים הענקיות ולעיתים ינדדו קילומטרים רבים לשם כך. הם ניזונים מפלנקטון בצעירותם ובבגרותם ממיני הידרתים, שטרגליים וסרטנאים שונים וגם מדגים קטנים.

==סוגים==
* Bathylychnops
*סוג ומין יחיד Dolichopteroides binocularis
* Dolichopteryx
*סוג ומין יחיד Ioichthys kashkini
*סוג ומין יחיד מקרופינה מיקרוסטומה (Macropinna microstoma)
* Monacoa
*סוג ומין יחיד דג עין-חבית (Opisthoproctus soleatus)
*סוג ומין יחיד Rhynchohyalus natalensis
*סוג ומין יחיד וינטרה טלסקופה (Winteria telescopa)

==קישורים חיצוניים==

קטגוריה:בעלי חיים שתוארו ב-1923
קטגוריה:טקסונים שתוארו בידי דייוויד סטאר ג'ורדן
*
קטגוריה:ערכים שבהם תבנית בריטניקה אינה מתאימה
קופיצניים

קופיצניים (שם מדעי: Sternoptychidae) היא משפחה של דגים מסדרת סטומיי תהומות החיים במצולות האוקיינוס. 
== מאפיינים ==
הקופיצניים הם דגים בעלי צידיים בולטים ומוארים ועיניים גדולות מאוד הקולטות אור חלש המגיח לתחתית האוקיינוס. אורכם מאורך 2 ס"מ לאורך 12 ס"מ. הם שקופים מנצנצים אך יודעים לשנות את הצבע לפי כמות האור מעליהם. הם יכולים לצלול לעומק של 3,600 מטר. 

דגים אלה חיים בלהקות וניזונים מיצורים קטנים ובעיקר סרטנאים שונים - חסילונים, שטרגליים, שטצדאים, קרילאים וצדפונאים. הם משתמשים בעיניהם הגדולות כדי לקלוט טרף ובלילות עולים אחריו לפני הים.
==מיון==
*משפחה קופיצניים (Sternoptychidae)
**תת-משפחה Maurolicinae
***סוג Araiophos
***סוג Argyripnus
***סוג Danaphos
***סוג Maurolicus
***סוג Sonoda 
***סוג Thorophos
***סוג Valenciennellus
**תת-משפחה Sternoptychinae
***סוג Argyropelecus
***סוג Polyipnus
***סוג Sternoptyx

==קישורים חיצוניים==

קטגוריה:בעלי חיים שתוארו ב-1863
קטגוריה:טקסונים שתוארו בידי תאודור גיל
קטגוריה:סטומיי תהומות
תלת-רגליים (דגים)

תלת-רגליים או חצובנים (שם מדעי: Ipnopidae) היא משפחת דגים ימיים מהסדרה דגי-לטאים החיים על קרקעית האוקיינוסים. במשפחה זו ארבעה סוגים. דגים אלו נוהגים לעמוד על הקרקע בעזרת סנפיר הזנב וסנפירי הגחון בדומה לשלוש רגליים ומכאן שם המשפחה.
== מאפיינים ==
אורכם יכול להגיע ל-10-40 ס"מ והם בעלי גוף מוארך, ראש קטן עם חוטם ארוך וסנפירים דמויי-רגליים הבולטים מתחת לגום ועוזרים להם לנוע על הקרקעית ביעילות וגם לשחות, צורתם מזכירה מעט מניפה. גם הזנב בעל אונות העוזרות להתהלך על הקרקעית. הדג מחפש מזון שנופל מלמעלה בעזרת חוש ריחו המפותח, אך העיניים זעירות. הוא ניזון מיצורי ים קטנים אך גם מנבלות.

הם מצויים על קרקעית הים של האוקיינוס ההודי, האוקיינוס האטלנטי והאוקיינוס השקט ונח על הקרקעית.

==סוגים==
* Bathymicrops
* Bathypterois
* Bathytyphlops
* Ipnops

==קישורים חיצוניים==

* 

קטגוריה:בעלי חיים שתוארו ב-1884
קטגוריה:טקסונים שתוארו בידי תאודור גיל
קטגוריה:דגי-לטאים
חוטמניים

חוטמניים (שם מדעי: Macrouridae) היא משפחה של דגי גרם מסדרת הבקלאים החיים בקרקעית האוקיינוס בעומק 200-6,000 מ'.

דגים אלה באים באורך 10 ס"מ עד 1.5 מ'. הם בעלי גוף אפור עד לבן חיוור וחלקם מוזרים מאוד למראה. עיניהם גדולות וחוטמם בולט ונתן להם את שמם. הם שוחים בצמוד לקרקעית האוקיינוס ומחפשים טרף קטן. הם ניזונים מחסילונים וסרטנים, תמנונים ודיונונים ומדגים שונים בעיקר מסדרת הפנסאים.

==מיון==
{|
|
*משפחה חוטמניים (Macrouridae)
**סוג ומין יחיד Albatrossia pectoralis
**סוג Asthenomacrurus
**סוג Cetonurichthys subinflatus
**סוג Cetonurus
**סוג Coelorinchus
**סוג Coryphaenoides
**סוג Cynomacrurus piriei
**סוג Echinomacrurus
**סוג Haplomacrourus nudirostris
**סוג Hymenocephalus
**סוג Hymenogadus
**סוג Kumba
**סוג Kuronezumia
**סוג Lepidorhynchus denticulatus
|
**סוג Lucigadus
**סוג Macrosmia phalacra
**סוג Macrourus
**סוג Malacocephalus
**סוג Mataeocephalus
**סוג Mesovagus
**סוג Nezumia
**סוג Odontomacrurus murrayi
**סוג Pseudocetonurus septifer
**סוג Pseudonezumia
**סוג Sphagemacrurus
**סוג Spicomacrurus
**סוג Trachonurus
**סוג Ventrifossa
|
|}

==קישורים חיצוניים==

* 

קטגוריה:בעלי חיים שתוארו ב-1831
קטגוריה:טקסונים שתוארו בידי שארל לוסיאן בונפרטה
קטגוריה:בקלאים
אברתן

להקת טחנים ממין Rhinoptera steindachneri במים
אֶבְרְתָן (שם מדעי: Rhinoptera) הוא סוג בסדרת הטחנאים שבקבוצת הבטאים. לעיתים משויך למשפחה עצמאית (Rhinopteridae).

אורכם של טחנים אלה עד 2.5 מטר ולהם אף מחורט המזכיר אף של פרה. הטחנים בעלי כנפיים גדולות ועבות וראשם מגודל. הפה נמצא מתחת לגוף והעיניים גדולות.

נחילים של טחנים אלה נודדים באוקיינוסים הפתוחים בחיפושים אחרי מזון כמו פלנקטון, סרטנים ודגים קטנים. לעיתים נודדים עד 10,000 פרטים יחדיו בצמוד אחד לשני.

הצעירים שלהם גדלים במים הקרובים לביצות מנגרובים.
==מינים==
* Rhinoptera adspersa
*אברתן מצוי (Rhinoptera bonasus)
* Rhinoptera brasiliensis
*אברתן אינדונזי (Rhinoptera javanica)
*אברתן עומאני (Rhinoptera jayakari)
*אברתן רחב שן (Rhinoptera marginata)
*אברתן אוסטרלי (Rhinoptera neglecta)
*אברתן זהוב (Rhinoptera steindachneri)

==קישורים חיצוניים==

==הערות שוליים==

קטגוריה:טחניים
טונה כחולת-סנפיר דרומית

טונה כחולת-סנפיר דרומית (שם מדעי: Thunnus maccoyii) הוא מין של דג ממשפחת הקולייסיים השייך לסוג טונה והוא אחד מהמינים הגדולים במשפחה. הוא מצוי בסכנת הכחדה חמורה.
== מאפיינים ==
דג הטונה יכול להגיע לאורך 2.6 מטר ומשקלו יכול להגיע ל-260 ק"ג. הטונה בעלת שרירים גדולים ודמה חם יותר מטמפרטורת המים בכמה מעלות, מה שמסייע לה לשחות בימים קרים יותר משאר הדגים. היא בעלת סנפירים גדולים, גוף גדול דמוי דמעה שמכוסה סביב הזנב בסנפירים משוננים, הזנב עבה ושרירי והראש גדול ובעל לסת גדולה. דגים אלה מזנקים במהירות על טרפם הכולל להקות דגים באוקיינוס וגם דיונונים, סרטנים ויצורים דומים והם אינם בוחלים בקניבליות.

הטונות מצויות באוקיינוס הפתוח בחצי הכדור הדרומי בטמפרטורות נמוכות עד ל-10 מעלות והם יכולות לצלול מתחת ל-2.5 ק"מ. הם נפוצות בלהקות היכן שמצוי טרף ונפוצות בכל האוקיינוסים.

הם בסכנת הכחדה עקב דיג אינטנסיבי. בשרו של דג זה נחשב כמאכל גורמה והוא משמש להכנת סושי וסשימי ולכן הוא מבוקש ביותר.

==ראו גם==
*טונה כחולת-סנפיר

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:קולייסיים
קטגוריה:מגה-פאונה של האוקיינוס הדרומי
קטגוריה:דגי האוקיינוס הדרומי
גבניתיים

גבניתיים (שם מדעי: Kyphosidae) היא משפחת דגים ימיים מסדרת הדקראים.

דגים אלה חיים במימי האוקיינוס האטלנטי, האוקיינוס ההודי והאוקיינוס השקט באזורים הטרופיים, בעיקר סביב שוניות אלמוגים או איים רחוקים וניזונים בעיקר מפלנקטון ומיצורים קטנים. הם בעלי גוף מעוגל, ראש עגול עם עיניים גדולות וסנפירים מגודלים. אורכם יכול להגיע ל-15–90 ס"מ.

הם שוחים בלהקות בין האלמוגים ומחפשים מחסה או שוחים בזרם בקרבה לפני המים אך חיים במים רדודים. חלק מדגים אלה צבעוניים מאוד. הם משריצים בקבוצות גדולות והביצים צפות במים ובוקעות באוקיינוס.

==מיון==
*משפחה גבניתיים (Kyphosidae)
**תת-משפחה Girellinae
***סוג Girella
***סוג ומין יחיד Graus nigra
**תת-משפחה Kyphosinae
***סוג ומין יחיד Hermosilla azurea
***סוג גבנית (Kyphosus)
***סוג ומין יחיד Sectator ocyurus
**תת-משפחה Microcanthinae
***סוג Atypichthys
***סוג ומין יחיד Microcanthus strigatus
***סוג ומין יחיד Neatypus obliquus
***סוג ומין יחיד Tilodon sexfasciatus
**תת-משפחה Scorpidinae
***סוג Bathystethus
***סוג Labracoglossa
***סוג Medialuna - בו המין גבנית חצי ירח
***סוג ומין יחיד Neoscorpis lithophilus
***סוג Scorpis

==גלריה==
<gallery mode=packed>
קובץ:Microcanthus strigatus (juvenile).jpg|Microcanthus strigatus
קובץ:Scorpis violacea (Blue maomao).jpg|Scorpis violacea
קובץ:Atypichthys latus (Mado).jpg|Atypichthys latus
קובץ:メジナ (15257760119).jpg|Girella punctata
</gallery>

== קישורים חיצוניים ==

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1893
קטגוריה:טקסונים שתוארו בידי תאודור גיל
עידו קינן

עידו קינן הוא עיתונאי ובלוגר ישראלי הכותב בנושאי טכנולוגיה, מחשבים, אינטרנט ותרבות דיגיטלית.

==ביוגרפיה==
בשנת 2003 ייסד קינן את הבלוג חדר 404 העוסק בתחום התרבות הדיגיטלית. שם הבלוג מורכב מהמושגים חדר 101 מהספר 1984, ומשגיאה 404. בשנת 2013 שולב הבלוג באתר האינטרנט של עיתון הארץ. במשך הקריירה העיתונאית שלו כתב קינן בעיתון הארץ, היה לכתב אינטרנט ותרבות דיגיטלית בעיתון כלכליסט, וכן כתב במגזין פירמה של גלובס, אתר mako, אתר ynet, מגזין ליברל, nrg ובאתר העין השביעית, בו הוא כותב טורי דעה וכתבות וכן עורך את מוסף "התיקונים" אודות טעויות המתפרסמות בתקשורת. כמו כן כתב קינן בפלטפורמת הבלוגים של חברת פרטנר, אוראנג' טיים, יחד עם בלוגרים ישראלים אחרים.

ב-2013 כתב פוסט בפייסבוק כנגד חוויית השירות שקיבל במסעדת "בהדונס" ברמת החייל. פוסט זה זכה לתהודה רבה בעקבות תגובת הבעלים. הפוסט על תגובותיו הרבות כונה "שרשור בהדונס".

קינן החל להגיש את תוכנית הרדיו השבועית רבע ל-דיגיטל בגלי צה"ל, וב-2016 החל להגיש במקביל את הפינה "האחראי על האינטרנט" אודות תופעות רשת, במסגרת התוכנית "שישבת" בהגשת עידן קוולר.

==משפחה==
קינן הוא אחיו של העיתונאי אהוד קינן.

==קישורים חיצוניים==

* בלוג [http://room404.net/ חדר 404]
* [http://www.haaretz.co.il/captain/room404 קפטן אינטרנט - חדר 404 באתר הארץ]
* [http://www.the7eye.org.il/writer/%D7%A2%D7%99%D7%93%D7%95-%D7%A7%D7%99%D7%A0%D7%9F/ עידו קינן באתר העין השביעית]
* [http://www.ynet.co.il/tags/%D7%A2%D7%99%D7%93%D7%95_%D7%A7%D7%99%D7%A0%D7%9F עידו קינן באתר ynet]

==הערות שוליים==

קטגוריה:עיתונאים ישראלים
קטגוריה:בלוגרים ישראלים
קטגוריה:אל-הוריים ישראלים
גבנית חצי ירח

גבנית חצי ירח (שם מדעי: Medialuna californiensis) הוא מין דג ממשפחת הגבניתיים החי בחופי אמריקה הצפונית ההפסיפיים מחופי ונקובר וקולומביה הבריטית עד למפרץ קליפורניה בין יערות הקלפ. דג זה יכול להגיע עד לעומק של 40 מ'.

אורכו מגיע ל-48 ס"מ והוא בעל גוף עגלגל בצבע אפור. דג זה מנקה לעיתים דגים אחרים גדולים יותר, אפילו את דג השמש העצום. הוא מסנן פלנקטון עם שפתיו הגדולות ונודד בלהקות בחיפוש אחרי הפלנקטון.

דג זה נחשב לדג מאכל מובחר.

== קישורים חיצוניים ==

* 

==הערות שוליים==

קטגוריה:טקסונים שתוארו בידי פרנץ סטיינדכנר
קטגוריה:דגי מאכל
קטגוריה:גבניתיים
קטגוריה:דגי ים באמריקה שלחופי האוקיינוס השקט
קטגוריה:בעלי חיים שתוארו ב-1876
צנינית גדולת-עין

צנינית גדולת-עין (שם מדעי: Caranx ignobilis) היא מין דג-ים גדול ממשפחת הצניניתיים המצוי בימים הטרופיים של האוקיינוס השקט והאוקיינוס ההודי. 
== מאפיינים ==
אורכה של הצנינית עד 120 ס"מ ומשקלה עד 18 ק"ג. היא בעלת קשקשים אפורים-כסופים וכשמה היא גדולת-עין. מבנה גופה עוזר לה לשחות במהירות וביעילות ולתמרן במים וכך היא רודפת אחרי טרפה.

הצנינית נעה בלהקות בימים הרדודים עד לאוקיינוס ומחפשת דגים קטנים, חסילונים, שטרגליים ויצורי ים דומים למאכל. הצניניות בעלות פה גדול והם בולעות את הטרף בשלמותו.

==קישורים חיצוניים== 

==הערות שוליים==

קטגוריה:בעלי חיים שתוארו ב-1825
קטגוריה:טקסונים שתוארו בידי ז'אן רנה קונסטן קוי
קטגוריה:צניניתיים
קטגוריה:דגי האוקיינוס השקט
קרינית

קְרִינִית או נצרן אוקייני (שם מדעי: Canthidermis) הוא סוג של דגי גרם ממשפחת הנצרניים המצוי באוקיינוס.

רוב הנצרנים חיים בימים רדודים יחסית אך נצרן זה נודד לרוחב האוקיינוסים הטרופיים והסובטרופיים, אך אינו מצוי כלל בים התיכון. אורכו 50-65 ס"מ והם צבועים בשחור עד בהיר ירקרק ויש להם 2 סנפירים מגודלים מעל ומתחת לגופם בצורת משולש.

הנצרן סמוך לצמחייה צפה או פריטים צפים נוספים כולל אשפה, חבלים גדולים וכל רכיב צף דומה. הם מצויים הרחק מהחוף ולא ידוע עליהם הרבה.

==מינים==
* קְרִינִית הַכְּתָמִים (Canthidermis macrolepis)
* Canthidermis maculata
* Canthidermis sufflamen

==קישורים חיצוניים==

==הערות שוליים==

קטגוריה:בעלי חיים שתוארו ב-1839
קטגוריה:טקסונים שתוארו בידי ויליאם ג'ון סווינסון
קטגוריה:נצרניים
פיליפו הראשון, רוזן סבויה

פיליפו הראשון, רוזן סבויה (באיטלקית: Filippo I di Savoia; 1207 – 16 באוגוסט 1285), היה רוזן סבויה בין השנים 1268–1285.

==ביוגרפיה==
פיליפו נולד בשנת 1207 באגבל, לטומאסו הראשון, רוזן סבויה ולמרגריט מז'נבה, בתם של גיום הראשון, רוזן ז'נבה ובאטריצ'ה דה פאוצ'יני. בצעירותו יועד פיליפו לכמורה, ובשנת 1236 השיג לו אחיו גוליילמו מסבויה משרות כמורה בכמה ערים, על ידי קשריו עם הנרי השלישי, מלך אנגליה. בשנת 1241 נבחר פיליפו לבישוף לוזאן, אך כעבור זמן קצר התפטר ומונה לבישוף ואלנס.

בשנת 1243 לחם הנרי השלישי בגסקוניה, ופיליפו הגיע לבקר אותו ואת אשתו - אחייניתו אלינור מפרובאנס, יחד עם אחיותיה ביאטריס מפרובאנס וסנסיה מפרובאנס. בשנת 1244 ברח האפיפיור אינוקנטיוס הרביעי מרומא, ופיליפו שכנע את אחיו אמדאו הרביעי, רוזן סבויה לאפשר מעבר בטוח לאפיפיור, ולאחר מכן ליווה אותו לליון, ובתמורה מונה על ידי האפיפיור בשנת 1245 לארכיבישוף ליון. פיליפו סייע לאחיו, וניהל משא ומתן עם סוחרים מהאזור על היטל המיסים.

כאשר התברר בניגוד לציפיות שפיליפו אמור לירש את השליטה ברוזנות סבויה, הוא התפטר מתפקידו בכנסייה, והתחתן עם אדלייד, רוזנת בורגונדי, בתם של אוטו הראשון, דוכס מראניה וביאטריס השנייה, רוזנת בורגונדי, אך לא היו לו ילדים ממנה.

בשנת 1268 מת אחיו פייטרו השני, רוזן סבויה, ופיליפו עלה לשלטון במקומו. פיליפו הרחיב את תחומי הרוזנות, ובשנת 172 צירף את שטחי ברס לרוזנות, אולם בשנת 1282 הוא ספג תבוסה מקואליציה של יריביו שכללה את רודולף הראשון, מלך גרמניה, שארל הראשון, מלך נאפולי וסיציליה וז'אן השני, רוזן ויינואה.

ב-16 באוגוסט 1285 מת פיליפו ברוסיון, ואחיינו אמדאו החמישי, רוזן סבויה עלה לשלטון במקומו.

== אילן יוחסין ==

==קישורים חיצוניים==

{| class="wikitable" style="margin:auto;text-align:center;"
|-
| colspan="3" align="center"| פיליפו הראשון, רוזן סבויה בית סבויה נולד:1207 מת:16 באוגוסט 1285
|-
| rowspan="1" align="center"| פייטרו השני
| rowspan="1" align="center"| רוזנות סבויה 1268–1285
| rowspan="1" align="center"| אמדאו החמישי
|}

קטגוריה:רוזני סבויה
קטגוריה:ילידי 1207

קטגוריה:נפטרים ב-1285
טונית מוארכת

טונית מוארכת או וואהו (שם מדעי: Acanthocybium solandri) הוא מין של דג ממשפחת הקולייסיים שבקבוצת דמויי-מקרל, למרות שנראית כמו ברקודה. דג זה הוא היחידי בסוגו.

אורכה של הטונית עד 2.5 מ' ומשקלה עד 80 ק"ג. מבנה גופה מוארך והיא בעלת רעמה על סנפיר הגב ובעלת גוף מוארך מפוספס בכחול-אפור אך רוב גופה כחול. הראש קטן ובעל לסתות ארוכות, שונה מהפה המעוגל של דגי הטונה. הטונית היא דג מהיר מאוד ויכולה להגיע למהירות 60 קמ"ש בצלילה ישרה.

היא טורפת הניזונה מדגים קטנים יותר ובעיקר מלהקות דגים קטנות. היא נודדת לבדה או עם כמה פרטים בחיפוש מזון והיא נפוצה בכל האוקיינוסים אך רק באזור הטרופי. היא מתרבה במים רדודים.

==קישורים חיצוניים==

* 

==הערות שוליים==

טונית מוארכת שנידוגה סביב [[האנטילים ההולנדיים.]]

קטגוריה:בעלי חיים שתוארו ב-1832
קטגוריה:טקסונים שתוארו בידי ז'ורז' קיווייה
קטגוריה:קולייסיים
קטגוריה:מקריני סנפיר יחידים בסוגם
קטגוריה:מגה-פאונה ימית
קטגוריה:דגים קוסמופוליטיים
חיים שלמה עראקי

מצבתו ב[[הר המנוחות]]
הרב חיים סלימאן (שלמה) עראקי הכהן (ה'תרמ"ח – ט"ו באדר א' ה'תשל"ח; 1888 – 22 בפברואר 1978) היה איש ציבור ירושלמי, ראש ישיבה ודיין, מייסד שכונת נחלת אחים בעיר.

==ביוגרפיה==
נולד בירושלים לשלמה (סלימאן) עראקי, בן למשפחה שמוצאה בתימן. בצעירותו למד בישיבת "אוהל מועד", ולאחר מכן בבית הספר דורש ציון. בסיום לימודיו למד את מקצוע השחיטה, ושימש כשוחט מוסמך של העדה התימנית בעיר.

נמנה עם עסקני העדה התימנית בירושלים, ובשנת ה'תרפ"ג (1923) ייסד בעיר את שכונת נחלת אחים יחד עם יעיש נדאף. בשכונה הקים בית לעולים, תלמוד תורה ובית כנסת מרכזי, שנקרא "מקור חיים" על שמו. הוא עצמו התגורר בצמוד לבית הכנסת (כיום: נרקיס 28).

בשנת ה'תרפ"ט (1929) מונה לשמש כחבר בית הדין של העדה התימנית בעיר, בראשותם של הרב שלום אלשיך והרב יהודה חבשוש, ובהמשך שימש כראש ישיבת "חיי שלום" בשכונת נחלת צבי בעיר.

בשנת ה'תרצ"ז (1937) הוציא לאור בירושלים יחד עם הרבנים שלום חבשוש ויהודה נג'אר את הספר "אמונת ה'" (שככל הנראה נכתב על ידי הרב יחיא ערוסי הלוי), העוסק באמיתות הזוהר כמענה לספר "מלחמות ה'" של הרב יחיא קאפח.

בשנת ה'תש"ה (1945) שימש כחבר האספה הבוחרת של מועצת הרבנות הראשית לישראל, ולקראת הבחירות לעיריית ירושלים בשנת ה'תש"י (1950) נמנה עם מועמדי רשימת "יהודי תימן" לעירייה. בשנת ה'תשט"ו (1955) נבחר לשמש כחבר הוועד הרוחני של העדה התימנית, ובשנת ה'תשי"ט (1959) נבחר לשמש כנשיא הכבוד של מועצת הרבנות של העדה התימנית בישראל.

נפטר בט"ו באדר א' ה'תשל"ח (22 בפברואר 1978), ונקבר בבית הקברות הר המנוחות בירושלים. על מצבתו נכתב: .

== קישורים חיצוניים ==
* 

== הערות שוליים ==

קטגוריה:מייסדי שכונות ירושלים
קטגוריה:מייסדי שכונות בארץ ישראל
קטגוריה:ירושלים: רבנים
קטגוריה:רבנים תימנים ישראלים
קטגוריה:רבנים תימנים ארץ-ישראלים
קטגוריה:דיינים ארץ-ישראלים
קטגוריה:דיינים ישראלים
קטגוריה:ראשי ישיבה ארץ-ישראלים
קטגוריה:ראשי ישיבה
קטגוריה:ירושלים: אישים
קטגוריה:נחלאות: אישים
קטגוריה:אנשי היישוב ילידי הארץ
קטגוריה:ישראלים שנולדו ב-1887
קטגוריה:ישראלים שנפטרו ב-1971
עונת 1985/1986 בסרייה א'

עונת 1985/1986 בסרייה א הייתה העונה ה-84 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-8 בספטמבר 1985 והסתיימו ב-27 באפריל 1986. 

בליגה השתתפו 16 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שתי נקודות ונקודה עבור תוצאת תיקו.

פיזה, לצ'ה ובארי היו הקבוצות שעלו מהליגה השנייה.

יובנטוס זכתה באליפות בפעם ה-22 בתולדות המועדון. 

בסיום העונה לסרייה ב' ירדו פיזה, בארי ולצ'ה (כולם עלו לסרייה א' לקראת עונה זו). במקום הקבוצות שירדו לסרייה א' העפילו אסקולי, ברשה ואמפולי. 

==טבלת הליגה==
{| class="wikitable" width=70% style="font-size:90%"
!מיקום
!קבוצה
!משחקים
!ניצחונות
!תיקו
!הפסדים
!width=15|שערי זכות
!width=15|שערי חובה
!width=15|הפרש שערים
!width=15|נקודות
!הערות
|- bgcolor="#FFFF00"
| 1. || יובנטוס || 30 || 18 || 9 || 3 || 43||17 || 26 || 45||זכייה בליגה העפלה לגביע אירופה לאלופות
|- bgcolor=#99BADD
| 2. || רומא || 30 || 19 || 3 || 8 || 51||27 || 24 || 41||זכייה בגביע איטליה העפלה לגביע אירופה למחזיקות גביע
|- bgcolor=#97DEFF
| 3. || נאפולי || 30 || 14 || 11 || 5 || 35||21 || 14 || 39||העפלה לגביע אופ"א
|- bgcolor=#97DEFF
| 4. || פיורנטינה || 30 || 10 || 13 || 7 || 29||23 || 6 || 33||העפלה לגביע אופ"א
|- bgcolor=#97DEFF
| 5. || טורינו || 30 || 11 || 11 || 8 || 31||26 || 5 || 33||העפלה לגביע אופ"א
|- bgcolor=#97DEFF
| 6. || אינטר || 30 || 12 || 8 || 10 || 36||33 || 3 || 32||העפלה לגביע אופ"א
|- 
| 7. || מילאן || 30 || 10 || 11 || 9 || 26||24 || 2 || 31
|- 
| 8. || אטאלנטה || 30 || 7 || 15 || 8 || 27||26 || 1 || 29
|- 
| 9. || קומו || 30 || 7 || 15 || 8 || 32||32 || 0 || 29
|- 
| 10. || הלאס ורונה || 30 || 9 || 10 || 11 || 31||40 ||9-|| 28
|- 
| 11. || סמפדוריה || 30 || 8 || 11 || 11 || 27||25 || 2 || 27
|- 
| 12. || אבלינו || 30 || 9 || 9 || 12 || 28||38 ||10-|| 27
|- 
| 13. || אודינזה || 30 || 6 || 13 || 11 || 31||37 ||10-|| 25
|- bgcolor=#F08080
| 14. || פיזה || 30 || 5 || 13 || 12 || 27||40 ||13-|| 23||ירדה ליגה
|- bgcolor=#F08080
| 15. || בארי || 30 || 5 || 12 || 13 || 18||31 ||13-|| 22||ירדה ליגה
|- bgcolor=#F08080
| 16. || לצ'ה || 30 || 5 || 6 || 19 || 23||55 ||32-|| 16||ירדה ליגה
|}
==כדורגלנים מצטיינים==
רוברטו פרוצו שחקנה של רומא, כבש 19 שערים וזכה בתואר מלך השערים. זאת בפעם השלישית בקריירה.

==קישורים חיצוניים==

* [http://www.rsssf.com/tablesi/ital86.html נתונים מאתר rsssf]

איטליה
איטליה
קטגוריה:עונות בסרייה א'
גיבון כסוף-לחיים

גיבון כסוף-לחיים (שם מדעי: Nomascus annamensis) הוא מין בסוג גיבון מצויץ, השייך למשפחת הגיבונים. זהו קוף שהתגלה בזמן האחרון ולא ידוע מה מצב שימורו.

גיבון זה התגלה בווייטנאם, קמבודיה ולאוס ומצוי ביערות הגשם והיערות העונתיים שבהם. במראהו הוא מזכיר את המין גיבון צהוב-לחיים אך לחייו בהירות יותר. הזכרים בעלי גוף שחור עם כיפה לבנה, הלחיים כתומות-זהובות וסביבם אזור לבן והחזה חום והנקבות כתומות עם פנים שחורות. 

הגיבונים יודעים לקפץ בין הענפים כדי לנוע ממקום למקום. הם אוכלי כל ניזונים מהחי ומהצומח. הם חיים בזוגות בודדים.

== קישורים חיצוניים ==

== הערות שוליים ==

קטגוריה:טקסונים שתוארו בידי כריסטיאן רוס
קטגוריה:גיבונים
קטגוריה:וייטנאם: יונקים
קטגוריה:קמבודיה: יונקים
קטגוריה:בעלי חיים שתוארו ב-2010
קטגוריה:יונקים ביערות הגשם של דרום-מזרח אסיה
גיבון שחור מזרחי מצויץ

גיבון שחור מזרחי מצויץ (שם מדעי: Nomascus nasutus) הוא מין מסוג גיבון מצויץ, השייך למשפחת הגיבונים. גיבון זה מצוי בטבע רק ביערות דרום מזרח סין ובצפון וייטנאם. הוא נחשב לאחד מ-"25 הפרימטים הנמצאים בסכנת ההכחדה החמורה ביותר". בטבע נותרו ככל הנראה רק 30–40 פרטים בוגרים.

הגיבון דומה במראהו למין גיבון שחור מצויץ ולגיבון האינאן ובעבר הוא היה תת-מין שלו, אך עקב נתונים מולקולריים הוחלט לשייכו למין עצמאי. צבעו שחור, יש לו כיסי לחיים גדולים בצבע לבן וכיפה לבנה על הראש.

הגיבון חי ביערות הגשם ומסוגל לקפץ למרחקים גדולים בעזרת זרועותיו. כמו רוב הפרימטים הוא אוכל-כול הניזון מהחי ומהצומח. הגיבונים חיים יחדיו בזוגיות במרומי העצים.

== קישורים חיצוניים ==

== הערות שוליים ==

קטגוריה:גיבונים
קטגוריה:וייטנאם: יונקים
קטגוריה:בעלי חיים שתוארו ב-1884
קטגוריה:יונקים ביערות הגשם של דרום-מזרח אסיה
VIAF

בקרת זהויות בין-לאומי וירטואלי (באנגלית: Virtual International Authority File; בראשי תיבות: VIAF) הוא אוסף של בקרת זהויות בין-לאומי של אישים או ישות אחרת שמוכל בגופי בקרת זהויות אחרות, בעיקר ספריות לאומיות ומוזיאונים. העוצמה של ה־VIAF היא במזהה יחיד שמחובר למזהים בספריות שונות ומאפשר במזהה אחד להגיע להרבה אוספים של האובייקט. ה־VIAF הוא וירטואלי ומאפשר גם ליחידים להגיע למזהה באופן עצמאי דרך האינטרנט.

== היסטוריה ==
ה־VIAF מנוהל על ידי OCLC, והוא תוצר של עבודה משותפת שבוצעה על ידי הספרייה הלאומית של גרמניה, ספריית הקונגרס, ושירות זהויות WorldCat שפותח על ידי OCLC בשנת 2003. בשנת 2007 הצטרפה לפרויקט הספרייה הלאומית של צרפת ובשנת 2012 השירות נפתח לכולם.

== משתתפים ==
הספריות העיקריות שמשתתפות בפרויקט זה הן: 
* ביבליותיקה אלכסנדרינה
* הספרייה הלאומית של אוסטרליה
* הספרייה הלאומית של צרפת
* הספרייה הלאומית של גרמניה
* הספרייה הלאומית של ישראל
* המכון המרכזי לקטלוג מאוחד (Istituto Centrale per il Catalogo Unico)
* הספרייה הלאומית של פורטוגל
* הספרייה המלכותית של שוודיה
* הספרייה הלאומית של שווייץ
* הספרייה הלאומית של ספרד
* הספרייה הלאומית של צ'כיה
* מכון מחקר גטי
* ספריית הקונגרס
* ספריית הוותיקן

== קישורים חיצוניים ==

* 

==הערות שוליים==

קטגוריה:שיטות ותקנים בספרנות
קטגוריה:קוד מזהה בין-לאומי
אמדאו החמישי, רוזן סבויה

אמדאו החמישי, רוזן סבויה (באיטלקית: Amedeo V di Savoia; 4 בספטמבר 1249 – 16 באוקטובר 1323), היה רוזן סבויה בין השנים 1285–1323.

==ביוגרפיה==
אמדאו נולד ב-4 בספטמבר 1249 בלה בורז'ה-דו-לק, לתומאס, רוזן פלנדריה ולבאטריצ'ה פיאסקי, בתם של תאודורו השלישי פיאסקי, רוזן לבאניה וסימונה דלה ווטה.

בשנת 1285 מת דודו פיליפו הראשון, רוזן סבויה, ואמדאו עלה לשלטון במקומו. אחיינו פיליפו הראשון, הלורד של פיימונט שלכאורה קדם לו בסדר הירושה, היה באותה העת רק בן 7 ולא היה יכול להתנגד לאמדאו, ובנוסף נתן לו אמדאו את השליטה בטורינו ובפינרולו. כמו כן על מנת להבטיח לו את נאמנותו של אחיו הצעיר לואיג'י הראשון, הברון של וו, מסר לו אמדאו את השליטה בוו כנחלה תורשתית. אמדאו הרחיב את נחלותיו, ואף מונה למגן ז'נבה.

אמדאו הצליח ליצור יחסים טובים עם ממלכת צרפת, אולם מאידך היה נתון לסכסוך מתמיד עם דוכסות אוסטריה. מאוחר יותר כרת אמדאו ברית עם גיסו היינריך השביעי, קיסר האימפריה הרומית הקדושה, על מנת לבלום את שאיפות ההתפשטות של צרפת, ובשנת 1313 אף קיבל מהיינריך את התואר כומר קיסרי של לומברדיה. בנוסף העלה היינריך את מעמדו באאוסטה ובשאבלה למעמד של דוכס, אם כי הם נשארו חלק מרוזנות סבויה. בשנת 1315 סייע אמדאו להוספיטלרים בהגנה על רודוס מפני הטורקים.

ב-16 באוקטובר 1323 מת אמדאו באביניון, ובנו אדוארדו, רוזן סבויה עלה לשלטון במקומו.

==משפחתו==
בשנת 1272 התחתן אמדאו עם סיביל מבאז'ה, בתם של גידו השני, רוזן באז'ה ובאטריצ'ה ממונטפראט, ממנה נולדו לו 8 ילדים:
* בונה מסבויה (1275–1300), התחתנה עם ז'אן הראשון, רוזן ויינואה, ולאחריו התחתנה עם איג מבורגונדי, הלורד של מונבוסון
* ג'ובאני מסבויה
* באטריצ'ה מסבויה (1278–1291)
* אלאונורה מסבויה (1280–1324), התחתנה עם גיום הראשון משאלון, רוזן אוקזר וטונר, ולאחריו התחתנה עם דראו הרביעי, רוזן מלו, ולאחריו התחתנה עם ז'אן הראשו, רוזן פורז
* אדוארדו, רוזן סבויה (1284–1329)
* מרגריטה מסבויה (לא ידוע–1349), התחתנה עם ג'ובאני הראשון, מרקיז מונטפראט
* אגנזה מסבויה (1286–1322), התחתנה עם גיום השלישי, רוזן ז'נבה
* איימונה, רוזן סבויה (1291–1343)

בשנת 1297 התחתן אמדאו עם מארי מבראבנט, רוזנת סבויה, בתם של יוהאן הראשון, דוכס בראבנט ומרגרט מפלנדריה, דוכסית בראבנט, ממנה נולדו לו 4 ילדים:
* מריה מסבויה (1298–1326), התחתנה עם אוגו דה לה טור דו פין, ברון פאוצ'יני
* קטרינה מסבויה (1297–1336), התחתנה עם לאופולד הראשון, דוכס אוסטריה
* אנה מסבויה (1306–1365), התחתנה עם אנדרוניקוס השלישי, קיסר האימפריה הביזנטית
* באטריצ'ה מסבויה (1310–1331), התחתנה עם היינריך, מלך בוהמיה

== אילן יוחסין ==

==קישורים חיצוניים==

{| class="wikitable" style="margin:auto;text-align:center;"
|-
| colspan="3" align="center"| אמדאו החמישי, רוזן סבויה בית סבויה נולד:4 בספטמבר 1249 מת:16 באוקטובר 1323
|-
| rowspan="1" align="center"| פיליפו הראשון
| rowspan="1" align="center"| רוזנות סבויה 1285–1323
| rowspan="1" align="center"| אדוארדו
|}

קטגוריה:ערכים שבהם תבנית בריטניקה אינה מתאימה
קטגוריה:רוזני סבויה
קטגוריה:ילידי 1249

קטגוריה:נפטרים ב-1323
רבקה אופיר

רבקה (רבקי) אופיר (נולדה ב-1948) היא ביולוגית במרכז מדע ים המלח והערבה והמנהלת המדעית של שלוחת ערבה תיכונה. בעלת תואר דוקטור מאוניברסיטת בן-גוריון בנגב.

מחקריה עוסקים בתחום הצמחים. היא בנתה מודלים לפעילות צמחי מדבר בריפוי מחלות, במסגרת זו קטלגה כ-200 צמחי מדבר באוסף צמחים במרכז המדע. כן בנתה מודלים לריפוי סרטן על ידי צמחיית מדבר, בין היתר הציטראל אשר הורג תאים סרטניים מבלי לפגוע בתאים רגילים.

== ביוגרפיה ==
אופיר נולדה כבת רביעית לבלומה ואליעזר גלעוז ממקימי מושב כפר ויתקין שבעמק חפר. היא גדלה והתחנכה במושב. אביה פרסם ספרים בנושא ההתיישבות הציונית בשרון. אופיר למדה במגמה הריאלית בתיכון בנתניה.

בתום שירותה הצבאי כקצינה, למדה תואר ראשון בפיזיקה וכימיה באוניברסיטה העברית, ולאחר מכן המשיכה לתואר שני בביולוגיה. במסגרת לימודיה בבית הספר לרפואה בהדסה עין כרם בדקה את ההבדל בין תא סרטני לתא בריא.

בשנת 1982, החלה בכתיבת הדוקטורט באוניברסיטת בן-גוריון בנושא "מנגנוני השרית לוקמיה בעכברים על ידי הנגיף". היא השלימה אותו בשנת 1987. לאחר מכן עברה לסן דייגו ללימודי פוסט דוקטורט בהנדסה גנטית. עם שובה לישראל, התקבלה לעבודה במחלקה לאימונולוגיה באוניברסיטת בן-גוריון, ולאחר מספר שנים עשתה פוסט דוקטורט נוסף במלבורן שבאוסטרליה. היא הצטרפה למרכז מחקר שהוקם בחצבה. בשנת 1998 הקימה ספרייה של צמחי מדבר ובה 250 צמחים שונים. היא משערת כי צמחים שמתמודדים ושורדים תנאים מדבריים יכולים להיות יעילים בריפוי.

אופיר חקרה תרופות לסרטן, כדוגמת לימפומה, סרטן השד ומלנומה, וכן מחלות הקשורות לחלבוני סוכך, מחלות ניווניות במוח ואלצהיימר. במהלך מחקרה היא גילתה כי בצמח הלימונית ישנו ציטראל, חומר פעיל הנלחם בהצלחה בהתפשטות תאים סרטניים ואינו פוגע בתאים נורמליים. אולם על טיפול מסוג זה לא ניתן לכתוב פטנט ולכן התקשתה בגיוס תקציב למחקר נוסף. התגלית פורסמה בכתב העת המדעי Planeta Medica, במסגרת מאמר משותף עם ד"ר נתיב דודאי ופרופ' יעקב ויינשטיין.

בעלה, שנהרג בתאונה, היה ממקימי מושב חצבה בערבה. לזוג שלושה ילדים וכן נכדים.

==קישורים חיצוניים==
* [http://www.adssc.org/reserchers/דר-רבקה-אופיר רבקה אופיר], באתר מרכז המדע ים המלח והערבה
* 
* [http://www.adssc.org/sites/default/files/Rivki_2017C.pdf עוד סיפור אחד של ערבה] מתוך כתבת לאשה מ-30 בינואר 2017
* 
* [http://fohs.bgu.ac.il/research/PersonalWebSite1main.aspx?id=sMttriV קורות החיים של רבקה אופיר] 

==הערות שוליים==

קטגוריה:חוקרות סרטן ישראליות
קטגוריה:חוקרי סרטן ישראלים
קטגוריה:ביולוגיות ישראליות
קטגוריה:אימונולוגיות ישראליות
קטגוריה:אימונולוגים ישראלים
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:בעלות תואר דוקטור מאוניברסיטת בן-גוריון בנגב
קטגוריה:בעלי תואר דוקטור מאוניברסיטת בן-גוריון בנגב
קטגוריה:מדענים ישראלים
קטגוריה:ישראליות שנולדו ב-1948
קטגוריה:ישראלים שנולדו ב-1948
אדוארדו, רוזן סבויה

אדוארדו, רוזן סבויה (באיטלקית: Edoardo di Savoia; 1284 – 4 בנובמבר 1329), היה רוזן סבויה בין השנים 1323–1329.

==ביוגרפיה==
אדוארדו נולד בשנת 1284 בפריז, לאמדאו החמישי, רוזן סבויה ולסיביל מבאז'ה, בתם של גידו השני, רוזן באז'ה ובאטריצ'ה ממונטפראט.

בשנת 1323 מת אביו אמדאו החמישי, רוזן סבויה, ואדוארדו עלה לשלטון במקומו. בשנת 1325 הובס אדוארדו בקרב וארי על ידי גיגה השמיני, רוזן ויינרואה ואמדאו השלישי, רוזן ז'נבה, ובקושי הצליח להימלט משדה הקרב. בשנת 1327 התמרדו תושבי מאוריין נגד בישוף העיר, ואדוארדו החזירו לשלטונו. בשנת 1328 התקין אדוארדו אמת מים מעץ, על מנת לספק לטירתו בשיאמברי מים טריים כל יום.

ב-4 בנובמבר 1329 מת אדוארדו בגנטילי בפתאומיות, ואחיו איימונה, רוזן סבויה עלה לשלטון במקומו.

==משפחתו==
בשנת 1307 התחתן אדוארדו עם בלאנש מבורגונדי, רוזנת סבויה, בתם של רובר השני, דוכס בורגונדי ואנייה מצרפת, דוכסית בורגונדי, ממנה נולדה לו בת אחת:
* ג'ובאנה מסבויה (1310–1344), התחתנה עם ז'אן השלישי, דוכס ברטאן

== אילן יוחסין ==

==קישורים חיצוניים==

{| class="wikitable" style="margin:auto;text-align:center;"
|-
| colspan="3" align="center"| אדוארדו, רוזן סבויה בית סבויה נולד:1284 מת:4 בנובמבר 1329
|-
| rowspan="1" align="center"| אמדאו החמישי
| rowspan="1" align="center"| רוזנות סבויה 1323–1329
| rowspan="1" align="center"| איימונה
|}

קטגוריה:רוזני סבויה
קטגוריה:ילידי 1284

קטגוריה:נפטרים ב-1329
ניר מטלון

ניר מטלון (נולד ב-22 בספטמבר 1968) הוא כדורסלן עבר ישראלי ומאמן כדורסל בהווה. גובהו 2.01 מטר, שיחק בעמדת הסמול פורוורד.

==ביוגרפיה==
ניר מטלון נולד במושב תלמי יחיאל. שיחק תחילה בקבוצת נוער של הפועל גבעת ברנר, ובגיל 17 הגיע לקבוצת הנוער של הפועל גליל עליון. בגילאי הבוגרים שיחק תחילה בקבוצת הפועל חולתא מליגה א', ובעונת 1986/87 שיחק לראשונה בליגה הלאומית. בשנים הראשונות מיעט לשחק. בשנת 1988 זכה עם הקבוצה בגביע המדינה. מעונת 1990/91 קיבל מקום משמעותי יותר בקבוצה, ובשלושת משחקי הפלייאוף של עונה זו קלע בממוצע 14 נקודות למשחק. בעונת 1991/1992 זכה עם הקבוצה בשנית בגביע המדינה. בעונת 1992/93 זכה עם הקבוצה באליפות המדינה כשחקן מחליף, וקלע בממוצע 8.1 נקודות למשחק במשך העונה הסדירה. בנוסף העפיל עם הקבוצה לחצי גמר גביע אירופה למחזיקות גביע. שיחק גם בקבוצות הפועל אילת, מכבי רמת גן, מכבי ראשון לציון, מכבי רמת גן, אליצור אשקלון בעת ששיחקה בליגה השנייה ובמכבי קריית מוצקין.

ב-13 עונות בליגה הראשונה קלע מטלון 1,193 נקודות. למטלון שתי הופעות במדי נבחרת ישראל.

לאחר פרישתו ממשחק שימש עונה אחת כעוזר המאמן ישראל לב בעירוני רמת גן, ובעונת 2005–2006 היה עוזר מאמן בהפועל גליל עליון.

ב-2015 החל לאמן את עירוני קריית אונו מהליגה הארצית, אשר בסיום עונת 2017-2018 ירדה לליגה א'.

אחיו, נועם מטלון, שיחק 5 עונות בליגת העל.

==קישורים חיצוניים==
* אורי שמיר, [http://www.galilole.org.il/%D7%94%D7%9B%D7%A8-%D7%90%D7%AA-%D7%94%D7%A1%D7%A4%D7%95%D7%A8%D7%98%D7%90%D7%99-%D7%A0%D7%99%D7%A8-%D7%9E%D7%98%D7%9C%D7%95%D7%9F הכר את הספורטאי - ניר מטלון] , באתר גליל עולה - אתר הספורט של הצפון, 27 באפריל 2012

==הערות שוליים==

קטגוריה:כדורסלנים ישראלים
קטגוריה:כדורסלני הפועל גליל עליון
קטגוריה:כדורסלני הפועל אילת
קטגוריה:כדורסלני מכבי ראשון לציון
קטגוריה:כדורסלני עירוני אשקלון
קטגוריה:כדורסלני מכבי קריית מוצקין
קטגוריה:אנשי המושב
קטגוריה:ישראלים שנולדו ב-1968
קטגוריה:מועצה אזורית באר טוביה: אישים
יעקב יוסף אטינגר

[[דיוקן של הרב אטינגר שהופק לרגל יום הולדתו ה-60. ברלין 1840]]
רבי יעקב יוסף אטינגר (בכתיב מיושן: עטטינגר; בגרמנית: Oettinger; ה'תק"מ, 1780 - כ"ב בחשוון ה'תרכ"א, 7 בנובמבר 1860) היה ראב"ד ברלין ורבה הראשי בפועל במשך 35 שנה.

==ביוגרפיה==
נולד לרב מרדכי אטינגר בגלוגאו, למד מפי רבי עקיבא איגר. ב-1804 נישא לליבע רייזל לבית זקס.

בשנת 1818 הגיע לברלין והתמנה כמורה בבית המדרש המקומי, במשך תקופה שימש דיין בבית הדין הגדול של קהילת ברלין, תחת רבה של העיר, הרב מאיר וייל. בשנת 1825, ה'תקפ"ה, התמנה כראש בית הדין וכרבה הראשי בפועל של ברלין, תפקיד שבו נשא עד פטירתו.

עם מינויו קוצצו סמכויותיו של הרב הראשי בקהילה הברלינאית, וחלק ניכר מהסמכויות שהיו בידי הרב באופן מסורתי הועברו למוסדות אחרים של הקהילה. הרב אטינגר נאלץ להתמודד עם הרוח החדשה ששררה בקהילה, בדרך כלל שלא בהצלחה. כך למשל, חיווה דעתו לשלילה על מנהג המקהלה שליוותה את התפילות החגיגיות לחזור על מילים בנוסח התפילה בקטעים שבהם התבקש הדבר מבחינה מוזיקלית, אך לאחר שהמקהלה המשיכה במנהגה למרות דעתו, ביטל את הוראתו.

בפועל היה הרב אטינגר הרב האחרון שהנהיג את קהילת ברלין המאוחדת כרב, לאחר פטירתו פעלו כרבנים, עוזרו הרב אלחנן רוזנשטיין (עד 1869) והרב מיכאל זקש שהיה דרשן. במקביל עתרו ראשי הקהילה, לאופולד צונץ ואחרים לשלטונות בקריאה לביטול משרת הרב, הם טענו כי לקהילה נחוץ בימים אלו רק מורה אמוני ולא פוסק הלכה. בבית הכנסת החדש שהחל להיבנות בשנת חייו האחרונה של הרב אטינגר, שלטו כבר הרפורמים.

על מצבת קברו נחרט:

מלבד הסכמותיו לספרים רבים, לא נשתמרו כתבים הלכתיים שלו. מכונה לאפיית מצות מכונה שזכתה לאישור הלכתי שלו, עמדה לפני הרב יוסף שאול נתנזון ובית דינו והביאה אותם להצטרף לעמדת המתירים להשתמש במצות אלו בחג הפסח.

נותרו בדפוס הוספות שלו לספר "תורת חיים ואהבת חסד" (ברלין תקפ"ט) הכולל הדרכה, הלכות ותפילות לחברי החברה קדישא לפי מנהג ברלין.

==לקריאה נוספת==
* דוד קסל, שירים לכבוד... ר' יעקב יוסף נ"י ראב"ד דק"ק ברלין... ליום מלאת להם חמשים שנה מאז ברית שלומם נכרתה. ברלין: דפוס גרשון ברנשטיין, ה'תרי"ד, 1854

==קישורים חיצוניים==

* 
* 

==הערות שוליים==

קטגוריה:ברלין: רבנים
קטגוריה:ילידי 1780
קטגוריה:נפטרים ב-1860